শঙ্করলাল ভট্টাচার্য তার বক্তৃতায় বলেন, বর্তমান বিশ্বে এখন সবচেয়ে প্রচলিত একটি শব্দ infrastructure, কালি ও কলম বাংলা সাহিত্যের ক্ষেত্রে সে পরিকাঠামো তৈরি করছে। নবীনদের পুরস্কার প্রদানের মাধ্যমে কালি ও কলম সে ধারাকে আরো বেগবান করেছে। তিনি আরও বলেন, বাংলা সাহিত্যের ক্ষেত্রে পূর্ব ও পশ্চিম বাংলা এক হয়ে যায়। সেখানে কোনো দেশের সীমারেখা থাকে না। এছাড়া বাংলাদেশের চলমান সাহিত্যধারারও তিনি ভূয়সী প্রশংসা করেন।